
DJNovice  - julij 2026
[bookmark: _Hlk219375944]NE SPREGLEJTE – SMERNICE ZA IZVAJANJE EVIDENČNIH NAROČIL
Ministrstvo za notranje zadeve in javno upravo je pripravilo Smernice za izvajanje evidenčnih naročil (v nadaljevanju: Smernice). V postopku priprave je aktivno sodelovalo tudi Računsko sodišče Republike Slovenije, za njihov prispevek se iskreno zahvaljujemo.
Smernice so namenjene podpori naročnikom pri izvedbi evidenčnih naročil. V uvodu podrobneje predstavijo, kaj je evidenčno naročilo in kaj ne ter kakšne so obveznosti naročnika v zvezi z evidenčnimi naročili, ki jih opredeljujeta ZJN-3 in ZJNPOV. V nadaljevanju je podrobno obrazložen postopek oddaje evidenčnega naročila, in sicer od analize trga ter pridobivanja ponudb do sklenitve pogodbe oz. izdaje naročilnice. Podane so tudi nekatere ugotovitve Računskega sodišča Republike Slovenije glede kršitev pri izvajanju evidenčnih naročil ter konkretni primeri in priporočila Ministrstva za notranje zadeve in javno upravo. Poleg tega vsebujejo tudi pojasnila o izvedbi evidenčnega naročila v modulu za oddajo evidenčnih naročil v sistemu e-JN, ki omogoča transparentno, učinkovito in hitro izvedbo evidenčnih naročil.
Želimo si, da bi Smernice služile kot koristen pripomoček tako izkušenim naročnikom kot tudi tistim, ki se s tovrstnim javnim naročanjem srečujejo manj pogosto.
OBVESTILO – PRIPRAVA EVROPSKEGA OKVIRA ZA JAVNO NAROČANJE
Na podlagi izvedenega javnega posvetovanja in analiz sistema javnega naročanja v Evropski uniji Evropska komisija pripravlja nov evropski pravni okvir na področju javnega naročanja, ki bo nadomestil obstoječe direktive 2014/23/EU, 2014/24/EU in 2014/25/EU. Namen prenove je vzpostaviti prožen, učinkovit in trajnostno naravnan sistem javnega naročanja, ki bo prispeval h krepitvi konkurenčnosti evropskega gospodarstva, doseganju gospodarskih in strateških ciljev ter zagotavljanju visoke ravni transparentnosti in integritete.
Evropska komisija naj bi prvi osnutek novega pravnega okvira predstavila jeseni 2026.
OBVESTILO – TELEFONSKO SVETOVANJE (SISTEM JAVNEGA NAROČANJA) 
Obveščamo vas, da bo Direktorat za javno naročanje telefonsko svetovanje (sistem javnega naročanja) na št. 01 478 1688, v času od 24. 6. 2026 do 31. 8. 2026 izvajal vsako sredo med 9.00 in 12.00 uro. 

STIK Z NAMI
Ministrstvo za notranje zadeve in javno upravo, Direktorat za javno naročanje, Tržaška cesta 21, 1000 Ljubljana

Telefonsko svetovanje (sistem javnega naročanja): 01 478 1688, poletni delovni čas: vsako sredo med 9.00 in 12.00 uro: https://ejn.gov.si/direktorat/pomoc-uporabnikom.html

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: https://ejn.gov.si/tehnicna-pomoc (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): https://ejn.gov.si/direktorat/pomoc-uporabnikom.html

